《白云庄怀前御史温源》
清代·孙博雅

漳南才士共知闻，话到当年涕泪殷。解绶懒听西掖漏，浮家爱种北山云。

床头金尽仍留客，笛里声悲忽忆君。最是荒园能触恨，独吟遗句吊斜曛。

作者简介：（1630—1684）直隶容城人，字君侨。孙奇逢子。不应科举，从侍其父，不离左右。奇逢晚年听力减退，弟子质疑，均赖博雅转达；所著各书，亦赖博雅缮写。康熙八年，拒应“山林隐逸”之荐。弟孙韵雅坐事遣戍，徒步送之，途中病卒。学者称文孝先生。有《约斋集》。